ഒളിംബിക്സിനെ വെല്ലും വേഗത്തില് കൂറുമാറ്റം മണിപ്പൂര് അധ്യക്ഷന്റെ ബിജെപി പ്രവേശനം കെപിസിസി പ്രസിഡന്റിന് ഉത്തേജക മരുന്നാകുമോ, പരിഹാസവുമായി എം.വി ജയരാജന് മണിപ്പൂരിലെ കോണ്ഗ്രസ് അധ്യക്ഷന്റെ ബി.ജെ.പി പ്രവേശനത്തിന് പിന്നാലെ കെ.പി.സി.സി അധ്യക്ഷന് കെ. സുധാകരനെതിരെ പരിഹാസവുമായി സി.പി.ഐ.എം കണ്ണൂര് ജില്ലാ സെക്രട്ടറി എം.വി ജയരാജന്. മണിപ്പൂര് കോണ്ഗ്രസ് അധ്യക്ഷന്റെ ബി.ജെ.പി പ്രവേശനം കെ.പി.സി.സി പ്രസിഡന്റിന് ഉത്തേജക മരുന്നാകുമോ എന്ന് അദ്ദേഹം ഫെയ്സ്ബുക്കില് കുറിച്ചു. ഇന്നത്തെ കോണ്ഗ്രസ് ഇന്ന് തന്നെ ബിജെപിയാകുന്ന വിധത്തില് ഒളിംബിക്സിലെ വേഗറാണിയേക്കാള് കൂറുമാറ്റത്തിന് വേഗതകൂടിയിരിക്കുകയാണെന്നും അദ്ദേഹം പരിഹസിച്ചു. ഫെയ്സ്ബുക്ക് കുറിപ്പ് മണിപ്പൂര് കോണ്ഗ്രസ് അധ്യക്ഷന്റെ ബിജെപി പ്രവേശനം കെപിസിസി പ്രസിഡന്റിന് ഉത്തേജക മരുന്നാകുമോ? ഇന്നത്തെ കോണ്ഗ്രസ് നാളെത്തെ ബിജെപി എന്നായിരുന്നു മുമ്ബ് നാം പറഞ്ഞിരുന്നതെങ്കില് ഇന്നത്തെ കോണ്ഗ്രസ് ഇന്ന് തന്നെ ബിജെപിയാകുന്ന വിധത്തില് ഒളിംബിക്സിലെ വേഗറാണിയേക്കാള് കൂറുമാറ്റത്തിന് വേഗതകൂടിയിരിക്കുകയാണ്. മണിപ്പൂരില് കണ്ടത് അതാണ്. മണിപ്പൂര് കോണ്ഗ്രസ് അധ്യക്ഷന് ഗോവിന്ദ്ദാസ് കോര് ധൗജ്യ മാണ് ബിജെപിയില് ചേര്ന്നത്. അതിനുപുറമെ ആസാം എം. എല്. എ. സുശാന്ത ബോര്ഗോ ഹെയ്നു ബിജെപിയില് ചേര്ന്നു. ഇത്തരം കാലുമാറ്റം ബിജെപി ആഘോഷമാക്കി മാറ്റുകയും ചെയ്യുന്നു. നയമല്ല പണവും സ്ഥാനമാനവുമാണ് ഈ കൂറുമാറ്റങ്ങള്ക്കെല്ലാം കാരണം. ദേശീയ രാഷ്ട്രീയത്തില് കള്ളപ്പണവും ജനാധിപത്യ കശാപ്പും ബിജെപിയെ ജനങ്ങളില്നിന്ന് ഒറ്റപ്പെടുത്തി. മനുഷ്യാവകാശ പ്രവര്ത്തകരുടെമേല് രാജ്യദ്രോഹക്കുറ്റം ചുമത്തിയും യു. എ. പി. എ. കേസെടുത്തും കപട രാജ്യസ്നേഹം കാട്ടുന്നതിന് കോടതിപോലും വിമര്ശിച്ചു. ഇസ്രായേല് സോഫ്റ്റ്വെയര് ഉപയോഗിച്ച് മുന്നൂറോളം ഇന്ത്യന് പൗരന്മാരുടെ ഫോണ് ചോര്ത്തിയ ലജ്ജാകരമായ നടപടി സ്വീകരിച്ചതോടെ മോഡി സര്ക്കാര് ജനങ്ങളുടെയും പാര്ലിമെന്റ് അംഗങ്ങളുടെയും ചോദ്യങ്ങള്ക്ക് മുന്നില് വിയര്ക്കുമ്ബോളാണ് ബിജെപിയിലേക്കുള്ള ഇത്തരം ചുവടുമാറ്റം. കോണ്ഗ്രസ്സേ ഇതെന്തുപറ്റി നിങ്ങള്ക്ക്? ഒരിക്കലും നന്നാവില്ലേ? മണിപ്പൂരിലെയും ആസാമിലെയും കാലുമാറ്റം കേരളത്തിലെ കെപിസിസി പ്രസിഡന്റിന് മോഹമുണ്ടാക്കുന്നതായി മാറുമോ?. ബിജെപിയില് ചേരണമെന്ന് എനിക്ക് തോന്നിയാല് ഞാന് പോകുമെന്നായിരുന്നു ഈ നേതാവിന്റെ പ്രഖ്യാപനം. അതുതന്നെയാണ് മണിപ്പൂര് പ്രസിഡന്റും ചെയ്തത്. എം വി ജയരാജന്